
A Dolgozni. Boldogulni, sorozatban korábban megjelent: 

#1 Szerződés a valódi munkahelyekért - program az álláskeresők 
számára 

#2 Kulcsszerepben a nők - ajánlások a gyermekvállalás és a mun¬ 
kavállalás kedvezőbb összehangolására 

#3 Közlekedj okosan! - a közösségi közlekedés átalakítása a foglal¬ 
koztatási helyzet javításáért 

A Dolgozni. Boldogulni, vitairatok keretében az Együtt közpolitikái ala¬ 
pítványa, a Váradi András Alapítvány olyan szakmailag megalapozott, 
tényeken alapuló közpolitikái beavatkozásokra tesz javaslatot, ame¬ 
lyek érdemben hozzájárulnának a magyarországi foglalkoztatás fenn¬ 
tartható bővüléséhez és a biztonságosabb munkavállaláshoz. 



életszerű szabályokat a magasabb 

FOGLALKOZTATÁSÉRT! 


A túlszabályozottság és a betarthatatlan szabályok dzsungele óriási társadalmi vesz¬ 
teségekhez vezetnek, melyek már egyéni szinten megmérgezik a vállalkozási hajlan¬ 
dóságot. Az egész magyar gazdaság ráfizet arra, ha a vállalkozók a lényegi munka, 
a vásárlói igények kiszolgálása helyett a munkaidejüket a számlák töltögetésével, sza¬ 
bályok bogarászásával, hivatali ügyintézéssel töltik. Minden vállalkozás arra összpon¬ 
tosítja a figyelmét és az erőforrásait, ami leginkább akadályozza a sikerességét. Egy 
egészséges piacgazdaságban a vállalkozások számára a legfőbb kihívás a piaci ver¬ 
senyben való helytállás, a fogyasztói igények minél jobb kielégítése lenne, Magyaror¬ 
szágon ehelyett kutatások bizonyítják, hogy a vállalkozások a legnagyobb kihívásnak 
a szabályozást és az adóterhelést érzik, és csak ezután jön a versenytárs vagy a fo¬ 
gyasztó szerepe. 

Ma ott tartunk, hogy a sikeres vállalkozásnak elsősorban az állami adminisztráció¬ 
ra kell figyelnie, csak utána jön a piaci verseny, a fogyasztók igényeinek felmérése, 
a munkatársak szempontjainak figyelembevétele. Sajnos a magyar állam sok esetben 
inkább gátjává válik annak, hogy a piacon sikeresek, versenyképesek legyenek a ma¬ 
gyar vállalkozások, mintsem támogató szerepet töltene be. 

Szakértői konszenzus övezte állítás, hogy a magyar gazdaság teljesítményét hátráltató 
egyik legfőbb tényező a bizalom hiánya. A fenti probléma súlyosan hozzájárul a bizal¬ 
matlanság kialakulásához és fennmaradásához. A piaci szereplők úgy érzik, az állam 
által alkotott és kikényszerített szabályok nem a közjót, és főleg nem az ő érdekeiket 
szolgálják. Rengeteg a felesleges maceraként, nyűgként rájuk nehezedő szabály, ame¬ 
lyek gyakori váltakozása átláthatatlanná, követhetetlenné és kiszámíthatatlanná teszi 
a vállalkozási környezetet. Ez megalapozza az állam iránt érzett mély bizalmatlansá¬ 
got, és egyenes úton a normák és szabályok gyakori megsértéséhez vezet. A gyakori 
szabályszegések aztán az állam és hivatal oldalán erősítik a bizalmatlanságot. Az ördö¬ 
gi kört a közvélemény „csaló vállalkozó” - „fojtogató állam” stigmái is erősítik. 

Maga a tény, hogy sok és sokféle adminisztratív teher kapcsolódik a foglalkoztatáshoz, 
közvetlenül negatívan befolyásolja a hazai munkaerőpiacot. A Deloitte tanácsadócég 
tanulmánya szerint a hazai foglalkoztatókat terhelő bejelentési, nyilvántartási, járu¬ 
lék-megállapítási- és bevallási, járuléklevonási terhek például összesen 28,5 Mrd Ft- 
ra rúgnak évente. A bürokratikus terhek miatt a vállalkozások számára még drágább 
lesz a munkaerő. 

A vállalkozások, különösen a kisvállalkozások foglalkoztatási szerepe jól ismert - a ma¬ 
gyarországi kkv-k összesen majd 2 millió munkavállalót foglalkoztatnak, ami nagyjából 
háromszorosa a nagyvállalatoknál dolgozók számának.Több mint egymillió fő mikro- 
vállalkozások alkalmazásában áll - olyan cégeknél dolgozik, amelyek jellemzően egy¬ 
két fővel végzik a tevékenységüket. 

Ez a foglalkoztatási szerep egy különösen nehéz helyzetben levő munkaerőpiaci 
csoport számára igazán fontos. Magyarországon a rendszerváltás óta súlyos problé¬ 
ma a képzetlenek alacsony foglalkoztatottsága. Munkaerőpiaci kutatások szerint ez 
azzal is magyarázható, hogy a megszűnő szocialista vállatokból elbocsátott embere¬ 
ket nem tudta felszívni egy dinamikusan növekvő kis- és családi vállalkozói szektor. 

Foglalkoztatási szempontból kulcsfontosságú tehát a vállalkozók tehermentesítése, 
hogy új vállalkozások jöjjenek létre és a meglevők növekedni tudjanak, ezzel csökkent¬ 
ve a hazai foglalkoztatási válságot. 





VÁLLALKOZÁSOK ADMINISZTRATÍV 
TERHEINEK CSÖKKENTÉSE 

EGY HÁROM RÉSZES JAVASLATCSOMAG 

1) AZ ÚJ TERHEK ÁRA A RÉGIEK ELTÖRLÉSE 

Ahhoz, hogy kiutat találhassanak a dzsungelból a hazai törekvő vállalkozók, javasol¬ 
juk az ADMINISZTRÁCIÓS PLAFON bevezetését a burjánzó bürokrácia megállítá¬ 
sa érdekében. Az évtizedek alatt felhalomozódott, és ma már gúzsba kötő szabályok 
visszaszorításának érdekében garantálja az állam, hogy új adminisztrációs kötelezett¬ 
ségek bevezetése esetén legalább ugyanakkora tehercsökkentést hajt végre! Ne nö¬ 
vekedhessen tovább a vállalkozókat visszahúzó teher! 


2) 5% RUGALMASSÁG, 95% GAZDASÁGFEHÉRÍTÉS 

A fizetési forgalom elavult dzsungelében is ideje rendet tenni! Javasoljuk a FIZETÉSI 
FORGALOM MODERNIZÁCIÓJÁT az egyszerűbb és olcsóbb könyvelés és kifize¬ 
tés érdekében. Kezdjük meg a papír alapú áfás számlák visszaszorítását, fokozzuk to¬ 
vább a bankkártyás fizetés ösztönzését és vezessük be az adók és járulékok egyszám- 
lás utalását! Belátható időn belül érjük el a teljesen digitális fizetési forgalmat! 

3) HIBÁZNI,TANULNI, MEGÉRTENI 

Javasoljuk a SZOLGÁLTATÓ SZEMLÉLETŰ HIVATALOK kialakítását, amelyek el¬ 
ső alkalommal a büntetés helyett figyelmeztetnek! A szemléletváltozást az első sza¬ 
bályszegésekre vonatkozó sárga lapok bevezetésével és a hivatali dokumentumok, on¬ 
line felületek kötelező közérthetőségével kezdjük el. Minden vállalkozó tanulhasson 
a saját hibájából és érthesse meg a rá vonatkozó szabályokat! 

1) ADMINISZTRÁCIÓS PLAFON 



> A vállalkozások számára terhekkel járó új adminisztrációs kötelezettség csak akkor 
írható elő, ha az állam ezt párhuzamosan egy vállalkozásra vagy egy munkavállalóra ve¬ 
títve munkaórában mérve legalább ugyanakkora tehercsökkentéssel ellensúlyozza. 

> Ha az állam új adminisztrációs kötelezettséget vezet be, mindig köteles előzetes 
hatásvizsgálattal megbecsülni, hogy ez egy vállalkozásra vagy egy munkavállalóra ve¬ 
títve átlagosan hány munkaórányi terhet jelent majd. 

> A hatásvizsgálatok és a monitoring rendszer kiépítéséhez és működtetéséhez, illet¬ 
ve a rendszeres vállalati szintű reprezentatív adatfelvételekhez az érintettek és szak¬ 
értők bevonását javasoljuk. 





A vállalkozók oldalán a bürokrácia költsége jellemzően a ráfordított munkaórákban 
csapódik le - ha egy vállalkozónak vagy alkalmazottjának előírások és szabályozá¬ 
sok bogarászásával, ezek adminisztrációjával kell töltenie az idejét, kevesebb energi¬ 
ája marad magára az értékteremtő vállalkozói tevékenységre. 

Már több korábbi kormány nekiveselkedett különböző ambiciózus bürokráciacsökken¬ 
tő programoknak. Ezek egyik fontos problémája volt a világos célok és sikerkritériu¬ 
mok hiánya. A vállalkozók elveszett ideje az adminisztráció terheit mutató legjobb 
mérőszám, amelynek csökkentése világos célként tud szolgálni a kormányzati beavat¬ 
kozás számára. 

Az adminisztrációs terhekre fordítandó munkaórák csökkentésének egyik hatékony 
eszköze lehet a felelősségek újraosztása. Nemzetközi tapasztalatok szerint számos te¬ 
rületen lehetne adminisztrációval töltött munkaórákat spórolni azzal, ha az állam nem 
előzetes szabályozással és ellenőrzéssel vagy bonyolult engedélyeztetési eljárások¬ 
kal avatkozna be a vállalkozók működésébe, hanem lehetővé tenné, hogy a piaci sze¬ 
replők vállalják át a felelősséget, és csak károkozás esetén fizessenek kártérítést. (Ter¬ 
mészetesen a szabályozás továbbra is indokolt olyan esetekben, amikor a károkozás 
túl súlyos kockázattal, pl. emberélet veszélyeztetésével járna - a szabályozások túlnyo¬ 
mó része azonban nem ilyen.) A kártérítés elkerülése épp elég ösztönzőt jelent a piaci 
szereplőknek, pl. vendéglátóipari vagy építőipari vállalkozóknak, hogy a fogyasztók és 
munkavállalók érdekeit követve működjenek, viszont számos, a napi működést éssze¬ 
rűtlenül korlátozó szabálytól megszabadítaná őket. 

Számos sajtóhírben, érintetti és szakértői véleményben, sőt, a kormány kommuniká¬ 
ciójában is központi téma, hogy zuhanórepülésben van hazánk versenyképessége - 
a Világgazdasági Fórum számos indikátort összesítő rangsorában 140 ország közül 
2010-ben még a 48 -ok voltunk, jelenleg a 60. helyen állunk. A jelenlegi kormány tevé¬ 
kenységének legfontosabb, a piaci szereplők oldaláról érkező kritikája az átláthatat¬ 
lanság és kiszámíthatatlanság - ebben a versenyképességi mutatóban 2010 óta 38 
helyet rontottunk. 

Az ADMINISZTRÁCIÓS PLAFON hatásai 

Javaslatunk tartós javulást tud elérni az adminisztrációs terhek csökkentésében, mert 
hatására megváltoznak a szereplők motivációi. Érdekeltté teszi az államot a felesle¬ 
ges jogszabályok megszüntetésében, a kiszámítható működésben, és a döntéshozók 
figyelmét ráirányítja a szabályalkotás költségeire. 

A javaslat mérsékelni fogja a változtatások gyakoriságát, és az ebből fakadó plusz ter¬ 
heket (az új szabályok megismerése, a nekik való megfelelés), amelyet számos hazai 
vállalkozás és érdekvédelmi szervezet kifogásol. 

Az adminisztratív plafon által elért kiszámíthatóság hozzájárulna a vállalkozások ver¬ 
senyképességének növekedéséhez, valamint a külföldi működőtöké magyarországi 
beruházásaihoz. 



2) A FIZETÉSI FORGALOM 
ÉLETSZERŰ MODERNIZÁCIÓJA 



> A magyar fizetési forgalmi rendszert a tisztességes vállalkozások javára kell mo¬ 
dernizálni: kevesebb papíralapú áfás számla, több elektronikus számla, több bankkár¬ 
tya-elfogadó hely, olcsóbb online-pénztárgép működtetés, egyszámlás adó- és járu¬ 
lékfizetés. Ezek teszik egyszerűbbé és hatékonyabbá a magyar vállalkozások életét. 

> lavasoljuk a kis értékű, papíralapú áfás számlák visszaszorítását és fokozatos meg¬ 
szüntetését, ezzel csökkentve a mikroszámlák miatti időpazarlást. 

» A vállalkozás költségeinek 5%-áig nem kell áfás számlát kérni, az egyszerű nyug¬ 
ta is megfelelő számviteli bizonylat. 

» A csalások visszaszorítására az 5%-os szabályt kiegészítve további ésszerű kor¬ 
látozásokat javaslunk, pl.a bejelentett alkalmazottankénti évi 200 ezerforintos limitet. 



11 


> Javasoljuk elektronikus számlázási rendszer létrehozását, és alkalmazásának foko¬ 
zatos kötelezővé tételét az eladók és a céges vevők oldalán is - az elektronikus fize¬ 
tés során az elszámolási rendszer automatikusan gyűjti, és az adóhivatalhoz továbbít¬ 
ja a számlákat (a bankkártya tartalmazza a vállalkozás számlázási adatait). 

> A javaslat csak az elektronikus fizetési rendszer fejlesztésével együtt valósítható 
meg, ezért azonnali lépéseket tennénk a bankkártya-elfogadói hálózat bővítésére és 

a bankkártyás fizetés költségeinek csökkentésére. 

» Államilag támogatott elfogadóhely-telepítési programot javaslunk, amellyel 
30%-al növekedne a vállalkozások POS-termináljainak száma. A programhoz tartozó 
támogatási alap kezdő összege 3 Mrd Ft lenne, amelyből a Magyar Nemzeti Bank szá¬ 
mításai szerint 30 ezer új terminál finanszírozható. 

» További ösztönzőképp az utalásokhoz hasonlóan a bankkártyás fizetés esetében 
is javasoljuk a napközbeni többszöri elszámolást - hogy a kiskereskedelmi egységek 
ne a vásárlás után több nappal kapják meg a nekik járó összeget. 

> Javasoljuk az egyszámlás adó- és járulékfizetés bevezetését. 

> Javasoljuk az online pénztárgépek kötelező felülvizsgálatának vállalkozókra terhelt 
éves díját állami forrásból fedezni. 

A vállalkozók számára óriási terhet jelent a kis értékű tranzakciók számlázásával, fi¬ 
zetési forgalmával kapcsolatos bajlódás. A vevő adatait tartalmazó kis értékű szám¬ 
la, ezek gyűjtögetése egy fájdalmas hungarikum, ami Nyugat-Európában ismeretlen, 
ezért - a csalásokat kiszűrni képes ésszerű korlátok mellett - indokolt a rugalmasság 
megteremtése. 

Ugyanígy indokolt a jelenlegi, egészen abszurd helyzet felszámolása, amely rengeteg 
felesleges időt és pénzt felemésztve arra kötelezi a vállalkozásokat, hogy külön-külön 
tranzakcióként külön számlákra utalják a fél tucat adó- és járulékfajtát. 

Az online pénztárgépek bevezetése egy helyes irányba tett lépésként értékelhető ugyan, 
de számos felesleges adminisztrációs költséggel terhelte a vállalkozásokat. Indokolatlan 
például az a törvényi kötelezettség, hogy az illegális beavatkozások kiszűrése és feltárá¬ 
sa érdekében a vállalkozót terheli a nagyjából 20 ezerforintos éves kötelező felülvizsgá¬ 
lat. Az ellenőrzés az adóhatóság feladata, és a szervizköltségeket is az államnak indokolt 
állnia - ez számításaink szerint nagyjából évi 1 milliárd forintos költség. 



Az EGYÜTT elkötelezett a készpénzmentes társadalom víziója mellett. A készpénz¬ 
használatnak óriási társadalmi költségei vannak - a Magyar Nemzeti Bank számításai 
szerint évente több mint 100 Mrd forintot takaríthatnánk meg az elektronikus fizetés 
térnyerésével. A gazdaság fehéredéséből származó hatékonyság- és adóbevétel-nö¬ 
vekedés szintén jelentős szempontok. 

A fizetési módok modernizációja Magyarországon folyamatban van, de nem kielégítő 
ütemű - a lemaradásunk még mindig óriási. Ebben az ütemben 15-20 év alatt érnénk 
utol a legfejlettebb észak-európai országokat. 

Lemaradásunk legfontosabb oka, hogy ugyan össztársadalmi szinten megérné, az 
egyes gazdasági szereplők számára rövidtávon nem éri meg a bankkártyás fizetésre 
való áttérés - a POS-terminálok telepítése és bérlése költséges, és a tranzakciók szá¬ 
ma egyelőre relatíve alacsony, nem fedezi ezeket a költségeket. 

A rossz ösztönzőkből fejletlen hálózat következik: a nyugat-európai 70 % körüli arány¬ 
nyal szemben a magyar kiskereskedelmi egységek alig negyede rendelkezik kártyás 
fizetést lehetővé tevő POS-terminállal. Az állami beavatkozás tehát indokolt. 

A FIZETÉSI FORGALOM MODERNIZÁCIÓJÁNAK hatásai 

A céges számviteli, ügyviteli élet megkönnyítése és a gazdasági élet fehérítése hozzá¬ 
járul a hatékonyságnövekedéshez, az adóbevételek növekedéséhez. 

3) SZOLGÁLTATÓ SZEMLÉLETŰ HIVATALOK 



> Javasoljuk a sárga lap bevezetését - amely bizonyos hatósági eljárások esetében 
büntetés helyett először figyelmeztetést jelent. 

> Javasoljuk az adóhivatali dokumentumok és online felületek kötelező (jogszabály¬ 
ban előírt) közérthetőségét, ezek kötelező tesztelését a felhasználókon, és a dokumen¬ 
tumokat fogalmazó hivatali dolgozók képzését 

> A közérthetőség és átláthatóság értékeihez kapcsolódóan javasoljuk, hogy a vállal¬ 
kozásindításkor minden vállalkozó kapjon egy fontos információkat, kötelezettsége¬ 
ket és határidőket tartalmazó útmutatót. 

> Az online felületek, elektronikus adatbázisok fejlesztésével javasoljuk a többszörös 
adatbekérés felszámolását. 




A hivatalok jelenlegi „csendőr” szerepéből fakadó bizalomhiány egy ördögi kört ered¬ 
ményez: gerjeszti a plusz adminisztrációt és a betarthatatlan szabályokat, és a szabály¬ 
szegések pedig újra a bizalomhiányt erősítik. Ebbe a spirálba avatkozna be a sárga lap 
rendszere, amely megszűntetné azt a gyakorlatot, hogy a hatóságok pénzbehajtóként 
járnak ki a vállalkozásokhoz, és segítené a hiányzó bizalom visszaépítését. 

Az óriási adminisztrációs teher a rosszul működő állam, a rossz kormányzás tünete - 
a hivatali dolgozók képzésére és munkakörülményeire tehát különösen nagy figyel¬ 
met kell fordítani. 

Szintén a partneri szerepet erősítené a gazdasági szegmensre szabva elkészített kez¬ 
dő vállalkozói adminisztratív tájékoztató csomag, amely minden hivatali kötelezett¬ 
ségekkel kapcsolatos információt tartalmazna, amelyet egy új cég működtetéséhez 
tudni kell. 

Ugyanazon adatok többszöri kötelező benyújtásának felszámolása úgy válna lehetővé, 
hogy a céges adatok egyszeri regisztrációja után a további hivatali eljárások során az 
egyes állami szervek egy központi adatbázisból kérnék le a szükséges adatokat (a „on- 
ce only principle” Európai Uniós ajánlásnak megfelelően). így megspórolható számos, 
a statisztikai adatszolgáltatási kötelezettséghez kapcsolódó felesleges munkaóra. 

A SZOLGÁLTATÓ SZEMLÉLETŰ HIVATALOK hatásai 

Az átlátható és felhasználóbarát, illetve hatékonyabb, ismétléseket kiiktató hivatali 
ügyintézéssel csökkenthető az adminisztrációra fordított idő. 

